<classify> UONGOZI wa Chuo Kikuu cha Dar es Salaam UDSM, unapitia taratibu za ndani kwa ajili ya kufuatilia suala la wanafunzi watano waliosimamishwa masomo mwaka jana, kutokana na kukiuka sheria ndogo za wanafunzi chuoni hapo.Wanafunzi waliosimamishwa ni Rais wa Serikali ya wanafunzi DARUSO, Hamis Musa Maulid,Waziri wa Mikopo, Malekela Joseph Brighton,Waziri wa Habari, Judith Mariki Godson, Ititi Kasim Mussa na Milanga Hussein.Viongozi hao walisimamishwa kuanzia Desemba 18, mwaka jana wakitakiwa kusubiri uchunguzi kufanyika kwa muda usiojulikana, kisha kuitwa na kamati ya nidhamu kusikilizwa na kutoa mapendekezo juu ya adhabu inayowastahili.Akizungumza na gazeti hili jana Ofisa Uhusiano wa UDSM, Jackson Isdory alisema bado taratibu za ndani zinafanywa, ingawaje hakuwa tayari kutaja taratibu hizo na kwamba suala hilo litazingatia kanuni na sheria za chuo.Ni kweli suala hilo linafuatiliwa na kwa sasa zipo taratibu za ndani za utawala chuoni zinazofuatiliwa, pamoja na uchunguzi, ili kutolewa kwa mapendekezo na adhabu stahiki kwa wanafunzi hao, alisema Isdory.Mwaka jana akizungumzia kuhusu hatua dhidi ya wanafunzi hao, Naibu Makamu wa Chuo Taaluma, Profesa Bonaventure Rutinwa alisema wanafunzi hao walitoa tangazo la kukusanyika na kupanga maandamano chuoni hapo bila kufuata utaratibu na hata walipotakiwa kufuata walikataa.Kutokana na hatua hiyo, uongozi ulibainisha kuwa kwa mujibu wa Kanuni za Chuo Kifungu cha 4 1 na 42 pamoja na Kifungu cha 9, wasimamishwe na kupisha uchunguzi na Baraza la Chuo liliridhia.Madai ya wanafunzi hao, yalitokana na madai ya kuwepo baadhi ya wanafunzi wenzao waliokuwa wakidai kupatiwa mikopo ya elimu ya juu na ambao walikuwa hawajapewa. Imeelezwa kuwa viongozi hao watasubiri uchunguzi kufanyika kwa muda usiojulikana, kisha kuitwa na Kamati ya nidhamu kusikilizwa na kutoa mapendekezo juu ya adhabu inayowastahili.Uchunguzi unaendelea kufanywa pia hata kwa wanafunzi waliobaki. Kifungu cha 9 cha Kanuni za UDSM kinaeleza wazi namna ya mawasiliano ya kawaida chuoni hapo na hatua baina mwanafunzi na taasisi yoyote ya nje. Kinasema kwa masuala yanayohusu chuo, lazima kuwasiliana na ofisi ya mkuu wa chuo.  <topic>: KITAIFA 